***ΝΕΟΕΛΛΗΝΙΚΕΣ ΑΝΑΖΗΤΗΣΕΙΣ***

***Διεθνές συνέδριο για τη Φιλολογία, την Ιστορία και τον Πολιτισμό στο Πανεπιστήμιο Adam Mickiewicz του Πόζναν (Πολωνία).***

***16 έως 18 Απριλίου 2015***

Ο Τομέας Νεοελληνικής Γλώσσας και Λογοτεχνίας, με αφορμή τη συμπλήρωση των 10 χρόνων από την ίδρυσή του, διοργανώνει διεθνές επιστημονικό συνέδριο, το οποίο φιλοδοξεί να αποτελέσει κοινό τόπο συνάντησης και συζήτησης για τις νεοελληνικές σπουδές στην Πολωνία σήμερα.

Το συνέδριο θα διεξαχθεί από τις 16 έως τις 18 Απριλίου 2015 στη Σχολή Σύγχρονων Γλωσσών και Λογοτεχνίας του Πανεπιστημίου Adam Mickiewicz στο Πόζναν της Πολωνίας.

Βασικοί άξονες του συνεδρίου, γύρω από τους οποίους αναμένεται να περιστραφεί η συζήτηση, είναι

η Γλώσσα

η Λογοτεχνία

η Ιστορία

ο Πολιτισμός

η Μετάφραση και η Επικοινωνία

Το συνέδριο είναι ανοιχτό σε θεματικές και διαθεματικές προσεγγίσεις.

Γλώσσες του συνεδρίου ορίζονται τα ελληνικά, τα πολωνικά και τα αγγλικά.

Οι ανακοινώσεις θα έχουν διάρκεια 20 λεπτά και θα ακολουθεί δεκάλεπτη συζήτηση.

Καλούνται οι ενδιαφερόμενοι να δηλώσουν συμμετοχή στο Συνέδριο, συμπληρώνοντας τη σχετική φόρμα (επισυνάπτεται παρακάτω) στην ηλεκτρονική διεύθυνση:

[modern.greek.amu@gmail.com](mailto:modern.greek.amu@gmail.com)

Η απάντηση για την αποδοχή ή μη της δήλωσης συμμετοχής θα αποσταλεί στον ενδιαφερόμενο το αργότερο σε τρεις εβδομάδες από την ημερομηνία υποβολής της αίτησής του.

Η προθεσμία για τις πρώιμες εγγραφές των συνέδρων (early bird registration) λήγει στις 28 Φεβρουαρίου 2015. Η Τιμή συμμετοχής είναι 100 ευρώ (400 ζλότι), ποσό πληρωτέο μέχρι τις 5 Απριλίου 2015.

Η προθεσμία για τις όψιμες εγγραφές των συνέδρων (late bird registration) λήγει στις 15 Μαρτίου 2015. Η τιμή συμμετοχής είναι τότε 130 ευρώ (520 ζλότι), ποσό πληρωτέο μέχρι τις 5 Απριλίου 2015.

Η χρέωση για εκπρόθεσμες πληρωμές μετά τις 5 Απριλίου 2015 είναι 150 ευρώ (600 ζλότι).

Το ποσό των χρεώσεων περιλαμβάνει:

* συμμετοχή σε όλες τις συνεδριάσεις,
* δημοσίευση των πρακτικών ύστερα από θετική κρίση του κειμένου) σε μορφή συλλογικού τόμου της σειράς *Miscellanea Novograeca Posnaniensia*,
* διαλείμματα για καφέ,
* μεσημεριανό γεύμα στις 16 και 17 Απριλίου 2015,
* βραδινό γεύμα στις 16 Απριλίου 2015,
* μια εκδρομή στο Πόζναν.

Δεν προβλέπεται επιστροφή χρημάτων που έχουν ήδη καταβληθεί σε περίπτωση απουσίας ή παραίτησης του συνέδρου.

Δεν προβλέπεται η πληρωμή με πιστωτική κάρτα.

Στην τιμή δεν συμπεριλαμβάνονται τα έξοδα μετακίνησης και διαμονής, υπάρχει όμως η δυνατότητα διαμονής στο ξενοδοχείο του Πανεπιστημίου καθώς και να σας υποδειχθούν ξενοδοχεία στην πόλη του Πόζναν σε προσιτές τιμές.